Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με κοινοτική χρηματοδοτική συμμετοχή σε ορισμένες δαπάνες για την εφαρμογή ορισμένων μέτρων διαχείρισης που αφορούν τους άκρως μεταναστευτικούς ιχθείς

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 14 Νοεμβρίου 1997 η Ευρωπαϊκή Κοινότητα κατέστη συμβαλλόμενο μέρος της Διεθνούς Συμβάσεως για τη Διατήρηση του Τόνου του Ατλαντικού (Σύμβαση ICCAT). Στόχος της Σύμβασης είναι η εξασφάλιση της διατήρησης και διαχείρισης των αποθεμάτων τόνου και συναφών ειδών στα ύδατα του Ατλαντικού Ωκεανού και στις παρακείμενες θάλασσες.

Η Διεθνής Επιτροπή για τη Διατήρηση του Τόνου του Ατλαντικού (ICCAT), κατά την ενδέκατη ειδική συνεδρίασή της από 16 έως 23 Νοεμβρίου 1998, ενέκρινε σύσταση για χρονοχωρική απαγόρευση της χρήσης διατάξεων συγκέντρωσης ιχθύων. Το μέτρο αυτό επιβάλει απαγόρευση της αλιείας τόνου κάτω από πλωτά αντικείμενα κατά τη διάρκεια μιας ορισμένης περιόδου και σε μία ορισμένη περιοχή προκειμένου να μειωθούν τα αλιεύματα ιχθυδίων τροπικού τόνου.

Για την εξασφάλιση της τήρησης της απαγόρευσης, προβλέπεται η παραμονή παρατηρητού επί των σκαφών που αλιεύουν στην περιοχή κατά τη διάρκεια της σχετικής περιόδου.

Η σύσταση άρχισε να ισχύει την 21η Ιουνίου 1999. Είναι δεσμευτική ως προς τα συμβαλλόμενα μέρη βάσει των όρων της Συμβάσεως της ICCAT. Η Κοινότητα, ως συμβαλλόμενο μέρος της Συμβάσεως, θα πρέπει να εφαρμόσει τη σύσταση. Η σύσταση ενσωματώνεται στο κοινοτικό δίκαιο μέσω του κανονισμού (ΕΚ) αριθ...... [1]

[1] COM(2000)353 τελικό, 8.6.2000 - 2000/0149 (CNS).

Στο πλαίσιο της ευθύνης τους όσον αφορά την εφαρμογή, τα κράτη μέλη πρέπει να μεριμνούν για τη τήρηση της απαγόρευσης από τα σκάφη που φέρουν τη σημαία τους. Στο πλαίσιο της ευθύνης αυτής, πρέπει να διαχειρίζονται το σύστημα των παρατηρητών. Πρέπει να λάβουν τα αναγκαία μέτρα για το διορισμό παρατηρητών σε σκάφη που φέρουν τη σημαία τους.

Για τη διευκόλυνση της εισαγωγής του συστήματος, η Κοινότητα μπορεί να συμμετάσχει στη χρηματοδότηση των δαπανών που απορρέουν από αυτό. Η συμμετοχή μπορεί να πραγματοποιηθεί μόνον κατά την περίοδο από 1ης Νοεμβρίου 2000 έως 21 Ιανουαρίου 2001 υπό τον όρο ότι οι δαπάνες θα αναληφθούν από τα κράτη μέλη μόλις το σύστημα τεθεί σε κανονική ισχύ.

Η Επιτροπή προτείνει στο Συμβούλιο να εγκρίνει την παρούσα απόφαση μετά απο διαβούλευση με το Ευρωπαϊκό Κοινοβούλιο.

2000/0268 (CNS)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με κοινοτική χρηματοδοτική συμμετοχή σε ορισμένες δαπάνες για την εφαρμογή ορισμένων μέτρων διαχείρισης που αφορούν τους άκρως μεταναστευτικούς ιχθείς

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας και ιδίως το άρθρο 37,

την πρόταση της Επιτροπής [2],

[2] ΕΕ C

τη γνώμη του Ευρωπαϊκού Κοινοβουλίου [3],

[3] ΕΕ C

Εκτιμώντας τα εξής:

(1) Η Ευρωπαϊκή Κοινότητα κατέστη συμβαλλόμενο μέρος της Διεθνούς Συμβάσεως για τη Διατήρηση του Τόνου του Ατλαντικού, η οποία στο εξής καλείται "Σύμβαση ICCAT", από την 14η Νοεμβρίου 1997.

(2) Η Σύμβαση ICCAT αντιπροσωπεύει το πλαίσιο για την περιφερειακή συνεργασία στον τομέα της διατήρησης και διαχείρισης του τόνου και των συναφών ειδών στον Ατλαντικό Ωκεανό και στις παρακείμενες θάλασσες μέσω της ίδρυσης μιας Διεθνούς Επιτροπής για τη Διατήρηση του Τόνου του Ατλαντικού, η οποία στο εξής καλείται "ICCAT", και της έκδοσης συστάσεων στον τομέα της διατήρησης και διαχείρισης στην περιοχή της Συμβάσεως, οι οποίες θα καταστούν δεσμευτικές για τα συμβαλλόμενα μέρη.

(3) Κατά την 11η ειδική συνεδρίασή της, από την 16η έως την 23η Νοεμβρίου 1998, η ICCAT εξέδωσε σύσταση για την επιβολή χρονοχωρικής απαγόρευσης της χρήσης διατάξεων συγκέντρωσης ιχθύων, η οποία κατέστη υποχρεωτική για τα συμβαλλόμενα μέρη την 21η Ιουνίου 1999. Η σύσταση αυτή ενσωματώθηκε στο κοινοτικό δίκαιο με τον κανονισμό του Συμβουλίου (...).

(4) Για την εξασφάλιση της τήρησης του μέτρου, προβλέπεται η παραμονή παρατηρητή επί κάθε σκάφους κατά τη διάρκεια της σχετικής περιόδου. Ως εκ τούτου, θα πρέπει να θεσπισθούν λεπτομερείς ρυθμίσεις για το διορισμό των παρατηρητών, τα καθήκοντά τους και την πληρωμή των σχετικών δαπανών τους.

(5) Τα κράτη μέλη θα πρέπει να εξασφαλίσουν την τήρηση των μέτρων διατήρησης και διαχείρισης που εφαρμόζονται στην περιοχή εκ μέρους των σκαφών που φέρουν τη σημαία τους και ασκούν δραστηριότητες στην περιοχή της ICCAT. Ως εκ τούτου, είναι αναγκαίο για τα κράτη μέλη να μεριμνήσουν για την εφαρμογή του συστήματος των παρατηρητών.

(6) Τα κράτη μέλη πρέπει να λάβουν μέτρα προκειμένου να εξασφαλίσουν την τοποθέτηση των παρατηρητών επί των σκαφών που φέρουν τη σημαία τους και την αποζημίωση των σχετικών δαπανών τους.

(7) Για τη διευκόλυνση της εφαρμογής του συστήματος των παρατηρητών, θα πρέπει να ληφθεί μέριμνα για την χρηματοδοτική συμμετοχή της Κοινότητας στις δαπάνες που προκαλούνται από το διορισμό παρατηρητών κατά τη διάρκεια της περιόδου από 1ης Νοεμβρίου 2000 έως 31 Ιανουαρίου 2001. Η συμμετοχή θα πραγματοποιηθεί υπό τον όρο ότι οι δαπάνες θα αναληφθούν από τα κράτη μέλη μόλις το σύστημα τεθεί σε κανονική εφαρμογή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ

Άρθρο 1

1. Οι δαπάνες που απορρέουν από το διορισμό παρατηρητών βάσει των διατάξεων του άρθρου ... του κανονισμού..... αναλαμβάνονται από το κράτος μέλος που προβαίνει στο διορισμό.

2. Τα κράτη μέλη δύνανται να επιβάλουν την πλήρη ή μερική ανάληψη των δαπανών αυτών στους πλοιοκτήτες θυναλιευτικών που φέρουν τη σημαία τους ή είναι νηολογημένα στην επικράτειά τους.

Άρθρο 2

1. Για τη διευκόλυνση της εισαγωγής του συστήματος παρατηρητών, η Κοινότητα είναι δυνατόν να συνεισφέρει στη χρηματοδότηση των δαπανών των κρατών μελών που απορρέουν από το διορισμό των παρατηρητών από την 1η Νοεμβρίου 2000 έως την 31η Ιανουαρίου 2001.

2. Η κοινοτική συμμετοχή ανέρχεται στο 50% των δαπανών που αφορούν το διορισμό του δημόσιου ταμείου κάθε κράτους μέλους.

3. Τα κράτη μέλη που επιθυμούν να ζητήσουν χρηματοδοτική συνδρομή, πρέπει να υποβάλουν στην Επιτροπή μέχρι την 1η Απριλίου 2001 λεπτομερή έκθεση σχετικά με:

-τον αριθμό των διορισθέντων παρατηρητών .

-τον αριθμό των σχετικών σκαφών.

-το όνομα του παρατηρηθέντος σκάφους και την περίοδο τοποθέτησης κάθε παρατηρητή.

-την τελική έκθεση κάθε παρατηρητή.

4. Τα κράτη μέλη που επιθυμούν να ζητήσουν χρηματοδοτική συμμετοχή της Κοινότητας, πρέπει να υποβάλουν αίτηση επιστροφής των δαπανών που αναφέρονται στην παράγραφο 2 μαζί με δύο αντίγραφα δικαιολογητικών μέχρι την 1η Μαΐου 2001 το αργότερο. Τα δικαιολογητικά πρέπει να περιλαμβάνουν τουλάχιστον τα κυριότερα σημεία της συμφωνίας μεταξύ του κράτους μέλους και του παρέχοντος ή των παρεχόντων την υπηρεσία καθώς και αποδεικτικά στοιχεία των σχετικών πληρωμών.

Τα κράτη μέλη παρέχουν εγγυήσεις ότι οι δαπάνες πραγματοποιήθηκαν σύμφωνα με τις αρχές της χρηστής χρηματοδοτικής διαχείρισης και σύμφωνα με τις απαιτήσεις της παρούσας απόφασης.

5. Τα κράτη μέλη παρέχουν στην Επιτροπή τις αναγκαίες πληροφορίες προκειμένου να καταστεί δυνατή η επαλήθευση της συμμόρφωσης προς τις απαιτήσεις της παρούσας απόφασης, ιδίως όσον αφορά τη τοποθέτηση παρατηρητών για τους οποίους η Κοινότητα προέβη στην χρηματοδοτική συμμετοχή.

Άρθρο 3

Τα κράτη μέλη διαβιβάζουν στην Επιτροπή, μέχρι την 1η Μαΐου 2001, συνοπτική έκθεση για την αξιολόγηση του περιεχομένου και των συμπερασμάτων των εκθέσεων των παρατηρητών που τοποθετήθηκαν σε σκάφη που φέρουν τη σημαία τους.

Άρθρο 4

Η παρούσα απόφαση αρχίζει να ισχύει την πρώτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Η παρούσα απόφαση απευθύνεται στα κράτη μέλη.

Βρυξέλλες,

Για το Συμβούλιο

Ο Πρόεδρος

ΕΝΤΥΠΟ ΔΗΜΟΣΙΟΝΟΜΙΚΩΝ ΕΠΙΠΤΩΣΕΩΝ

(συμπληρώνεται σε ευρώ)

1. Σχετικά κονδύλια του προϋπολογισμού: B2-9020 "Επιθεώρηση και εποπτεία αλιευτικών δραστηριοτήτων σε ύδατα εντός και εκτός της Κοινότητας"

Νομική βάση: // Πρόταση για απόφαση του Συμβουλίου για την επιβολή χρονοχωρικής απαγόρευσης για την χρήση διατάξεων συγκέντρωσης ιχθύων.

// Η δραστηριότητα αυτή καλύπτεται από την παρατήρηση που περιέχεται στην τέταρτη παράγραφο του σημείου 5.2 του κονδυλίου B2-902 του προσχεδίου του προϋπολογισμού 2001.

2. Πιστώσεις του κονδυλίου αυτού για το οικονομικό έτος 2001:

Πιστώσεις ανάληψης υποχρεώσεων = 3,95 εκατ. ευρώ

Πιστώσεις πληρωμών = 3,55 εκατ. ευρώ

3. Εξουσιοδοτηθείσες ή αιτηθείσες μεταφορές (διευκρινίσατε): -

4. Ποσό δαπανών που απορρέει από την απόφαση που προτάθηκε στην Επιτροπή: 0,190 εκατ. ευρώ

a) Κατά το τρέχον οικονομικό έτος:

-για τη στήριξη των πιστώσεων που εγγράφηκαν στα κονδύλια που αφορούν

5. Άλλες δημοσιονομικές επιπτώσεις της απόφασης (κατά περίπτωση)

Καμία

6. Μέθοδος υπολογισμού που χρησιμοποιήθηκε (επεξηγήσατε)

Ο υπολογισμός στηρίζεται στην εκτίμηση των δαπανών που αναλαμβάνονται από κοινοτικούς πλοιοκτήτες για την τοποθέτηση παρατηρητών επί των σκαφών τους κατά την τρίμηνη διάρκεια της χρονοχωρικής απαγόρευσης των αλιευτικών δραστηριοτήτων που αφορά την προτεινόμενη απόφαση.

>ΘΕΣΗ ΠIΝΑΚΑ>

Σχόλια: η κοινοτική χρηματοδοτική συμμετοχή στις δαπάνες των κρατών μελών θα λάβει τη μορφή ενιαίας πληρωμής (100%) μετά την αποδοχή των εκθέσεων αξιολόγησης που συντάσσονται από τα κράτη μέλη και την υποβολή των δικαιολογητικών.

Το συνολικό ποσό της μέγιστης κοινοτικής χρηματοδοτικής συμμετοχής για το 2000 (0,190 εκατ. ευρώ) θα συμπεριληφθεί στη συνολική διάθεση των πιστώσεων του κονδυλίου B2-902 (3.95 εκατ. ευρώ).

ΓΝΩΜΗ του Γενικού Διευθυντή για τον Προϋπολογισμό